210 ezerbe került, hogy kidobták az EU-s zászlót az ablakon
A jobbikos Gaudi-Nagy Tamás 166 ezer forintos, a független Lenhardt Balázs pedig 50 ezer forintos büntetést kaphat amiatt, hogy kidobták az ablakon múlt csütörtökön az európai uniós zászlókat. Kövér László szerint az Országgyûlés tekintélyét, rendjét "súlyosan sértõ magatartást tanúsítottak".
A kiszabható legnagyobb összegû bírságot javasolja kiróni Kövér László házelnök Gaudi-Nagy Tamás jobbikos képviselõre, aki a múlt csütörtöki, utolsó parlamenti ülésen eltávolította az ülésterembõl az európai uniós zászlót, és kidobta a Parlament épületébõl.

Kövér László azt javasolja az Országgyûlésnek, hogy Gaudi-Nagy Tamás képviselõ tiszteletdíját 166 195 forinttal, az akcióban szintén részt vett Lenhardt Balázs független, volt jobbikos képviselõ tiszteletdíját pedig 50 ezer forinttal csökkentse.

A házelnök indoklása szerint a képviselõk az Országgyûlés tekintélyét, rendjét "súlyosan sértõ magatartást tanúsítottak", amikor az uniós zászlókat kivitték az ülésterembõl, és kidobták az egyik Kossuth térre nézõ ablakból. Gaudi-Nagy Tamásnak azért javasolt Kövér László maximális bírságot, mert neki már korábban is csökkentették a tiszteletdíját – áll az Országgyûlés honlapján olvasható indítvány indoklásában.

Gaudi-Nagy Tamás múlt csütörtökön kétszer is eltávolította a parlamenti ülésteremben felállított európai uniós zászlót. Elõbb délelõtt vette magához az egyik uniós zászlót, majd csatlakozott hozzá a korábban szintén jobbikos, jelenleg független Lenhardt Balázs, aki az ülésteremben lévõ másik EU-lobogót távolította el. Ezután a Kossuth tér felõli folyosóra vitték, majd kidobták az ablakon a zászlókat.

Gaudi-Nagy Tamás délután, a napirend utáni felszólalása után ismét eltávolította az ülésteremben található európai uniós zászlót. A jobbikos politikus az utolsó parlamenti felszólalásának végén tûrhetetlennek nevezte, hogy a zászlót – amely szerinte a gyarmatosítás szimbóluma – visszahozták az ülésterembe. Ezért ismét eltávolította, majd kiment vele a folyosóra, és levitte a félemeletre, ahol egy férfi WC-ben helyezte el.
zászló Kövér László Gaudi-Nagy Tamás Lenhardt Balázs parlament